311 
Előre megállapított terv szerint a gyüjtésre szánt idő legnagyobb 
részét a Kalawewa tó környékén kellett volna töltenünk ; sógoromnak és a 
vezetőnek napszúrás tunetei közt történt hirtelen megbetegedése azonban 
arra kényszerített, hogy eredeti tervemtől eltérve, hegyes vidékre költöz- 
zünk. De ez csak növelte a bajt, mert midőn február 19-én e kies és ter- 
mészeti ritkaságokban bővelkedő tóvidéket elhagytuk, egy vadregényes, de 
mocsarai és az azokból eredő miazmák folytán igen veszedelmes helyen : 
Madatugamaban ?F kellett megállapodnunk, ahol mindannyian, még fekete 
kiséretünk is, typhusos malariába estünk. Február 25-én az egész társaságot 
már a szép fekvésű Kandy városban gyógykezelték, s ezzel az érdemleges 
gyűjtés befejezést nyert. Lázmentes napokon itt is tehettunk kisebb kirándu- 
lásokat a Mahaweliganga folyó partjára és a közeli hegységbe. A láz hatása 
által teljesen elgyengítve és kimerülve végre márczius közepén vissza- 
tértünk a tengerpartra Mount-Laviniába, bevárni a közelgő hajó indulását. 
Az expeditió összesen 105 napra terjedt; ebből a tengeri útra esett 
50, betegség által elveszítve lőn 20, s így a gyüjtésre 35, szorosan véve csak 
25 nap jutott. Daczára ezen igen rövid időnek, a gyüjtött és magunkkal 
hozott természetrajzi tárgyak száma meghaladja a 12 ezret. Emlős van 41, 
madár 294, mellcsont és csontváz 62, fészek és tojás 25, csuszómászó 78, 
hal és rák 490, izeltlábú (Lepidoptera, Coleoptera, Hemiptera, Hymeno- 
ptera Diptera, Orthoptera, Neuroptera, Myriapoda, Arachnida) 3600 és végre 
mikroskopikus vizi állat, melyet csak megközelítőleg lehet megitélni, k. b. 
8000 darab. 
E kis gyüjteményt különböző állatcsoportok szerint, részint hazai, ré- 
szint külföldi szak-ferfiak fogják földolgozni.F" 
Ezeket kivántam előrebocsátani, s most rátérek tulajdonképeni 
tárgyamra : gyüjtésem ornithologiai részére. 
Ceylon avigeografiai szempontbol — mondhatnám — teljesen ki van 
kutatva s az irodalom egész sorozatát mutatja amaz auctoroknak, kik már a 
múlt század közepétől kezdve foglalkoznak e tárgygyal. Már LINNÉ, a 
szisztematika jelen irányának megalkotója, számos ceyloni madarat ismer- 
tetett meg. De nemcsak az avifauna megállapításán fáradoztak a ceyloni 
kutatók, hanem nagy figyelmet fordítottak a madarak biologiájára, kuülö- 
nösen pedig migrátiónalis szempontból. A ceyloni madarak földolgozásá- 
ban legnagyobb érdemet szerzett LEGGE VixcEnT, ki nyolcz és fél évi hely- 
szinén tett tanulmányait az előtte működő szakférfiak munkálataival egye- 
x Fekszik Mahakekirawa és Dambulla közt s a FERGusoN-féle térképen aMap of 
the Island of Ceylons 1893 Elagamuwa névvel van jelölve. 
ki A csuszó-mászókat: MÉHELY LaJos tanár, a legyeket: VAN DER WuLzp F. M. 
és a hangyákat dr. MaYR G. tanár már fel is dolgozták s dolgozatuk a aTermészet- 
rajzi Füzetek, jelen évfolyamában foglalnak helyet, 
21 
